Nyt työhön!
Nyt työhön!
 Niin työhön meit’ aika jo uus,
 Tuo koittavan aamun kulta,
 Nyt vaativi; rinnan rauhattomuus
 Saa toisenlaista jo tulta.

     Nyt työhön!
 Niin työhön nyt noustava on,
 Nyt painajais-uni on poissa
 Ja katkera aika se taistelon
 Vaan säilyvi historioissa.

     Nyt työhön!
 Niin työhön ja hartahasen:
 Suruharson on heittänyt maamme
 Kun silmihin katsoa oikeuden
 Nyt peittelemättä me saamme.

     Nyt työhön!
 Niin työhön nyt eest’ oman maan!
 Mies hän, joka korkeinta koitti!
 Se taistelu olkoon valloillaan
 Ja sankari hän, joka voitti!

W[ilho]. S[oini].

Lähde: Uusi Suometar 31.12.1883.

Runot
Wilho Soini
Uusi Suometar
1883